9. การจัดการ

9.1 โครงสร้างการจัดการ

คณะกรรมการบริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) มีทั้งหมด 3 ชุด
ดังนี้

1.  คณะกรรมการบริษัท

2.  คณะกรรมการบริหาร

3.  คณะกรรมการตรวจสอบ

• คณะกรรมการบริษัท

คณะกรรมการของบริษัทมีทั้งหมด 11 ท่าน ได้แก่

ชื่อ-สกุล ตำแหน่ง

1. นางทัศนีย์ ชาญวีรกูล ประธานคณะกรรมการ

2. ท่านผู้หญิงนิรมล สุริยสัตย์ กรรมการอิสระ

3. นายสงคราม ชีวประวัติดำรงค์ กรรมการอิสระ

4. ดร.ชุมพล พรประภา กรรมการอิสระ

5. นายเกียรติ เอี่ยมสกุลรัตน์ กรรมการอิสระ

6. นายอนุทิน ชาญวีรกูล กรรมการ

7. นายมาศถวิน ชาญวีรกูล กรรมการ

8. นายวัลลภ รุ่งกิจวรเสถียร กรรมการ

9.  9. นายชำนิ จันทร์ฉาย กรรมการ

  10. พลตำรวจตรีเจตน์ มงคลหัตถี กรรมการ

11. ดร.ชัยพล หอรุ่งเรือง กรรมการ

  ที่ปรึกษาคณะกรรมการของบริษัทมี 2 ท่านได้แก่

1. นายชวรัตน์ ชาญวีรกูล ประธานที่ปรึกษาคณะกรรมการ

2. ดร.จีระ หงส์ลดารมภ์ ที่ปรึกษาคณะกรรมการ

อำนาจหน้าที่, องค์ประกอบ และการแต่งตั้งคณะกรรมการบริษัท

อำนาจหน้าที่ของคณะกรรมการบริษัท อยู่ในความควบคุมดูแลของที่ประชุมใหญ่
ซึ่งกรรมการไม่จำเป็นจะต้องเป็นผู้ถือหุ้นของบริษัท
คณะกรรมการของบริษัทประกอบด้วยกรรมการจำนวนไม่น้อยกว่าห้าคน
และกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
กรรมการบริษัทจะพึงมีจำนวนเท่าใด
ที่ประชุมใหญ่ซึ่งเป็นผู้ถือหุ้นเป็นผู้กำหนดในการประชุมสามัญประจำปี
ผู้เป็นกรรมการจะต้องออกจากตำแหน่งโดยจำนวนหนึ่งในสามเป็นอัตรา
ถ้าและจำนวนกรรมการจะแบ่งออกให้ตรงกันเป็นส่วนสามไม่ได้
ก็ให้ออกโดยจำนวนที่ใกล้ที่สุดกับส่วนหนึ่งในสาม
และกรรมการผู้ออกไปนั้นจะเลือกเข้ารับตำแหน่งอีกก็ได้ ถ้ามีตำแหน่งว่างลงในจำนวนกรรมการ
เพราะเหตุอื่นนอกจากถึงคราวออกตามวาระ
ให้คณะกรรมการเลือกแต่งตั้งผู้อื่นเข้าเป็นกรรมการแทนตำแหน่งที่ว่างได้
บุคคลที่ได้รับแต่งตั้งเป็นกรรมการใหม่นั้น
ให้มีเวลาอยู่ในตำแหน่งได้เพียงเท่าที่กำหนดระยะเวลาซึ่งกรรมการที่ตนเข้าสืบตำแหน่งนั้นชอบที่จะอยู่ได้
องค์ประชุมคณะกรรมการในการประชุมคณะกรรมการทุกครั้ง
ต้องประกอบด้วยกรรมการมากกว่ากึ่งหนึ่งของจำนวนกรรมการทั้งหมดที่อยู่ในตำแหน่งในขณะนั้น
สัดส่วนกรรมการที่เป็นตัวแทนผู้ถือหุ้น ได้แก่กรรมการจากตระกูลชาญวีรกูล จำนวน 3 ท่าน
กรรมการอิสระจำนวน 7 ท่าน และกรรมการที่ได้รับเลือกจากคณะกรรมการบริษัทอีก 1 ท่าน
รวมเป็น 11 ท่าน
สำหรับผู้ถือหุ้นรายย่อยสามารถมีคะแนนเสียงเท่ากับจำนวนหุ้นที่ตนถือและลงคะแนนเสียงเพื่อเลือกกรรมการในการประชุมผู้ถือหุ้น

ชื่อและจำนวนกรรมการซึ่งมีอำนาจลงลายมือชื่อแทนบริษัท คือ นางทัศนีย์ ชาญวีรกูล
ประธานกรรมการ ลงลายมือชื่อและประทับตราสำคัญของบริษัท หรือ นายอนุทิน ชาญวีรกูล,
นายวัลลภ รุ่งกิจวรเสถียร, นายมาศถวิน ชาญวีรกูล
สองในสามคนนี้ลงลายมือชื่อร่วมกันรวมเป็นสองคนและประทับตราสำคัญของบริษัท

• คณะกรรมการบริหาร

คณะกรรมการบริหารมีทั้งหมด 6 ท่านได้แก่

ชื่อ-สกุล ตำแหน่ง

  1. นายอนุทิน ชาญวีรกูล ประธานกรรมการบริหาร

  2. นายวัลลภ รุ่งกิจวรเสถียร กรรมการบริหาร

  3. นายประยูร เลิศอนันตสุข กรรมการบริหาร

  4. นายสมชาย วัฒนะวีระชัย กรรมการบริหาร

  5. นายวรพันธ์ ช้อนทอง กรรมการบริหาร

  6. นางศุภลักษณ์ จันทร์พิทักษ์ กรรมการบริหาร

อำนาจหน้าที่ของคณะกรรมการบริหาร

คณะกรรมการจะแต่งตั้งคณะกรรมการบริหาร
เพื่อทำหน้าที่บริหารกิจการของบริษัทภายใต้ความควบคุมดูแลของ

คณะกรรมการบริษัทและให้กรรมการบริหารมีอำนาจและหน้าที่ดำเนินการตามที่คณะกรรมการมีมติเป็นเอกฉันท์มอบหมายให้

• คณะกรรมการตรวจสอบ

  คณะกรรมการตรวจสอบมีทั้งหมด 3 ท่านได้แก่

  ชื่อ-สกุล ตำแหน่ง

  1. นายชำนิ จันทร์ฉาย ประธานคณะกรรมการตรวจสอบ

  2. พลตำรวจตรีเจตน์ มงคลหัตถี กรรมการตรวจสอบ

  3. ดร.ชัยพล หอรุ่งเรือง กรรมการตรวจสอบ

อำนาจหน้าที่ของคณะกรรมการตรวจสอบ

คณะกรรมการตรวจสอบของบริษัท มีวาระอยู่ในตำแหน่ง เช่นเดียวกับคณะกรรมการของบริษัทโดยมีขอบเขต หน้าที่ และความรับผิดชอบ ในการรายงานต่อคณะกรรมการบริษัทดังต่อไปนี้

-   รายงานทางการเงินของบริษัทเป็นไปตามมาตรฐานบัญชีเพียงพอและเชื่อถือได้

-   ระบบการควบคุมภายในที่เหมาะสมและมีประสิทธิภาพ

-   การคัดเลือก และเสนอแต่งตั้งผู้สอบบัญชีของบริษัทพร้อมทั้งค่าธรรมเนียมการสอบบัญชีประจำปี

-   การให้บริษัทปฏิบัติตามข้อกำหนดและกฎหมายที่เกี่ยวข้อง

-   การไม่ให้เกิดความขัดแย้งทางผลประโยชน์ระหว่างบุคคลที่เกี่ยวโยงกัน

-   การทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

-   ให้ความเห็นชอบในการแต่งตั้ง ถอดถอน โยกย้าย หรือเลิกจ้างผู้จัดการแผนกพัฒนาระบบ
    (ตรวจสอบภายใน)

-   ให้ความเห็นชอบในการพิจารณางบประมาณและกำลังพลของแผนกพัฒนาระบบ
    (ตรวจสอบภายใน)

-   การพิจารณาระบบการควบคุมภายใน แผนงาน และแนวทางตรวจสอบ
    รวมทั้งการประเมินผลการตรวจสอบการดำเนินงานด้านต่างๆของบริษัทตามวิธีการ
    และมาตรฐานที่ยอมรับโดยทั่วไป

-   ปฏิบัติการอื่นใดตามที่กฎหมายกำหนดหรือคณะกรรมการของบริษัทจะมอบหมายและปฏิบัติงานตามขอบเขตอำนาจหน้าที่
    ให้คณะกรรมการตรวจสอบมีอำนาจเรียกให้ฝ่ายบริหารมาให้ความเห็น ร่วมประชุม
    หรือส่งเอกสารที่เห็นว่าเกี่ยวข้องจำเป็น

• ผู้บริหาร

รายชื่อผู้บริหารบริษัท

ชื่อ-สกุล ตำแหน่ง

1. นายอนุทิน ชาญวีรกูล กรรมการผู้จัดการ

2. นายวัลลภ รุ่งกิจวรเสถียร กรรมการรองผู้จัดการส่วนปฏิบัติการ

3. นายสมชาย วัฒนะวีระชัย ผู้ช่วยกรรมการผู้จัดการส่วนงานปฏิบัติการ

4. นายประยูร เลิศอนันตสุข ผู้ช่วยกรรมการผู้จัดการส่วนงานประมาณราคา

5. นางศุภลักษณ์ จันทร์พิทักษ์ ผู้ช่วยกรรมการผู้จัดการส่วนบริหาร

6. นายวรพันธ์ ช้อนทอง ผู้ช่วยกรรมการผู้จัดการส่วนงานบัญชีและการเงิน

• เลขานุการบริษัท

สำนักงานกฎหมาย เดชอุดม แอนด์ แอสโซซิเอทส์ 

* เอกสารแนบ 1 : รายละเอียดเกี่ยวกับผู้บริหารและผู้มีอำนาจควบคุมของบริษัท

** เอกสารแนบ 2 : รายละเอียดเกี่ยวกับกรรมการของบริษัทย่อย

*** เอกสารแนบ 3 : โครงสร้างการจัดการ

9.2 การสรรหากรรมการและผู้บริหาร

การแต่งตั้งกรรมการบริษัทไม่ได้ผ่านคณะกรรมการสรรหา
แต่มาจากการคัดเลือกบุคคลที่มีคุณสมบัติเหมาะสมในสาขาอาชีพต่างๆ
และให้ผู้ถือหุ้นลงมติแต่งตั้งเป็นกรรมการในการประชุมผู้ถือหุ้น
โดยผู้ถือหุ้นรายย่อยมีสิทธิลงมติเลือกกรรมการตามจำนวนหุ้นที่ตนถือ
ทั้งนี้การแต่งตั้งกรรมการแต่ละรายต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของ

ผู้ถือหุ้นซึ่งมาประชุมและมีสิทธิออกเสียง

3.  ค่าตอบแทนผู้บริหาร

9.3.1 ค่าตอบแทนที่เป็นตัวเงิน

(1) ค่าตอบแทนรวมของกรรมการบริษัททุกคน

  - ไม่มี -

(2) ค่าตอบแทนรวมของกรรมการบริหาร และผู้บริหารของบริษัททุกคน

  - จำนวนเงิน 15,997,500 บาท โดยเป็นค่าตอบแทนในรูปของเงินเดือนและโบนัส

9.3.2 ค่าตอบแทนอื่น ๆ

- ไม่มี -

3.  การกำกับดูแลกิจการ

คณะกรรมการบริษัทได้ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียนตามแนวทางของตลาดหลักทรัพย์ฯดังนี้

  - คณะกรรมการบริษัทประกอบด้วยกรรมการที่เป็นตัวแทนผู้ถือหุ้นได้แก่
  กรรมการจากตระกูลชาญวีรกูล จำนวน 3 ท่าน กรรมการอิสระจำนวน 7 ท่าน
  และกรรมการที่ได้รับเลือกจากคณะกรรมการบริษัทอีก 1 ท่านรวมเป็น 11 ท่าน จะเห็นได้ว่า
  บริษัทมีกรรมการที่เป็นอิสระอยู่ในจำนวนที่เพียงพอ
  ทำให้กรรมการทุกคนสามารถแสดงความเห็นได้อย่างอิสระ

  -
  คณะกรรมการได้ดำเนินการให้คณะกรรมการตรวจสอบมีขอบเขตและหน้าที่ในเรื่องของการควบคุมภายในและการตรวจสอบภายในที่มีประสิทธิผล
  รวมทั้งชี้แจงแสดงความเห็นต่อการดำเนินงานของบริษัทเปิดเผยไว้ในรายงานประจำปีของบริษัท

  - คณะกรรมการได้จัดให้ที่ปรึกษากฎหมายของบริษัท
  ทำหน้าที่เป็นเลขานุการในที่ประชุมคณะกรรมการ เพื่อดูแล กิจกรรมต่างๆของคณะกรรมการ
  ดูแลให้คณะกรรมการและบริษัทปฏิบัติตามกฎหมายและระเบียบข้อบังคับที่ เกี่ยวข้อง

  - ค่าตอบแทนของคณะกรรมการบริษัทได้เปิดเผยไว้ในรายงานประจำปี
  เรื่องจำนวนเงินเบี้ยประชุมที่บริษัทจ่ายให้

  -
  คณะกรรมการได้กำหนดให้ฝ่ายจัดการรายงานผลการดำเนินงานสำคัญที่ผ่านมาของบริษัทในการประชุมผู้ถือหุ้นทุกครั้ง
  เพื่อควบคุมให้การดำเนินกิจการของบริษัทเป็นไปอย่างมีประสิทธิผล

-   คณะกรรมการได้จัดให้มีการประชุมคณะกรรมการอย่างสม่ำเสมอ
    เพื่อพิจารณาลงมติในเรื่องต่างๆ รวมทั้งได้ซักถามในข้อสงสัยต่างๆ
    ต่อฝ่ายจัดการของบริษัทในการประชุมทุกครั้ง

  - คณะกรรมการของบริษัท ได้ปฏิบัติตามข้อพึงปฏิบัติที่ดีสำหรับกรรมการบริษัทตามที่ได้กำหนดไว้

5.  การดูแลเรื่องการใช้ข้อมูลภายใน

บริษัทมีมาตรการป้องกันกรรมการและผู้บริหารในการใช้ประโยชน์จากข้อมูลภายในดังนี้

  - จำกัดผู้รับรู้ข้อมูลทางการเงินเฉพาะผู้บริหารที่เกี่ยวข้อง

  - บริษัทมีมาตรการลงโทษผู้บริหารและพนักงานที่นำข้อมูลภายในออกไปเผยแพร่/
  นำไปใช้เพื่อประโยชน์ส่วนตน

6.  บุคลากร

จำนวนพนักงานบริษัททั้งหมด 568 คน แบ่งเป็น

  1. พนักงานสายอำนวยการ 212 คน

  2. พนักงานสายปฏิบัติการ 307 คน

  3. ผู้บริหาร 49 คน

ผลตอบแทนรวมของพนักงานทั้งหมดในปี 2543 = 179,158,805 บาท แยกออกเป็น

  เงินเดือนพนักงานทั้งหมดในปี 2543 142,870,736 บาท

  โบนัสพนักงานทั้งหมดในปี 2543 32,531,369 บาท

  เงินสมทบกองทุนสำรองเลี้ยงชีพ 3,756,700 บาท

• นโยบายด้านทรัพยากรบุคคลของบริษัทฯ

  - ใช้กำลังคนให้เหมาะสมกับปริมาณและคุณภาพงาน

  - คัดสรรคนที่มีคุณภาพเข้าทำงาน

  - พัฒนา/ อบรมคนที่มีอยู่ให้พร้อมที่จะทำงานให้มีประสิทธิภาพและประสิทธิผล

-
ส่งเสริมให้พนักงานทำงานเป็นทีมและมีโอกาสแสดงความคิดเห็นในเชิงสร้างสรรค์ต่อการแก้ไขปัญหาและปรับปรุง

  พัฒนาการทำงานให้ดีขึ้น

  - บริษัทฯ
  จะดูแลให้ผลตอบแทนการทำงานและสวัสดิการแก่พนักงานด้วยความเป็นธรรมสอดคล้องกับภาวะการแข่งขัน

  และตลาดแรงงาน

- ปฏิบัติต่อพนักงานด้วยความเป็นธรรม ภายใต้กรอบระเบียบข้อบังคับบริษัท, กฎหมายแรงงาน
และประเพณีที่ดีในสังคม

  - ดูแลพนักงานและสภาพการทำงานให้มีความปลอดภัย

• นโยบายการพัฒนาพนักงาน

บริษัทส่งเสริมและพัฒนาบุคลากรให้มีความรู้ความสามารถและทักษะพร้อมที่จะทำงานที่ได้รับมอบหมายอย่างมีประสิทธิภาพและประสิทธิผล
สามารถสนองตอบเป้าหมายและนโยบายในการดำเนินธุรกิจโดยรวมได้อย่างดี
รวมทั้งเพื่อความก้าวหน้าในหน้าที่การงานของพนักงานในอนาคต